Algirdas Audzijonis

Algirdas Audzijonis (1935 m. liepos 7 d. Kėdainiuose – 2021 m. lapkričio 19 d. Vilniuje) – Lietuvos fizikas.

Biografija 
1959 m. baigė Vilniaus pedagoginį institutą. 1971 m. fizikos ir matematikos mokslų kandidatas („Stibio sulfido monokristalų optinės savybės“, VVU. Vad. A. Karpus, J. Batarūnas), nostr. dr. 1993. 1997 m. habilituotas gamtos mokslų (fizika) daktaras („Juostinė sandara, optinės savybės, minkštoji moda SbSI ir Sb2S3 tipo kristaluose“, VVU).

Nuo 1959 m. Vilniaus pedagoginio instituto (nuo 1996 m. – VPU) dėstytojas, nuo 1973 m. Vilniaus pedagoginio instituto docentas, 1985–2011 m. Kietojo kūno optikos laboratorijos vadovas, 1993–2013 m. Bendrosios fizikos katedros vedėjas, 1998 m. profesorius.

Mokslinė veikla 
17 išradimų bendraautoris ir 9 patentų savininkas. Daugiau kaip 80 mokslinių straipsnių bendraautoris. Svarbiausi darbai iš feroelektrinių savybių, juostinės sandaros, fazinių virsmų fizikos. Mokslinis vadovas 8 daktarų: Jan Siroic, Kęstutis Žičkus, Vidas Paulikas Antanas Krikščiūnas , Leonardas Žigas , Raimundas Žaltauskas . Audrius Pauliukas . Raimundas Sereika.

Moksliniai darbai 2007 m. ir 2011 m. pristatyti Mokslo valstybinei premijai gauti.

Bibliografija 
 Mechaninės bangos. Tvermės dėsniai: (laboratoriniai darbai) 1980 m.
 Elementariųjų dalelių tyrimo metodai (metodinė priemonė), 1997 m.
 Elektros laboratoriniai darbai, su kitais, 1997 m.
 Molekulinės fizikos laboratoriniai darbai, su kitais, 2001 m.
 Optikos laboratoriniai darbai, su kitais, 2001 m.
 Puslaidininkių fizikos laboratoriniai darbai, 2003 m.
 Elektros laboratoriniai darbai (nespecialistams), 2003 m.
 Optikos laboratoriniai darbai (nespecialistams), 2003 m.
 Banginė optika interaktyviojoje aplinkoje, 2003 m.
 Jonizuojančios spinduliuotės tyrimas, 2004 m.
 Molekulinės fizikos laboratoriniai darbai (nespecialistams), 2004 m.
 Elektromagnetizmo pagrindai, Vilnius [VPU leidykla] 2005 m.
 Fizikinis eksperimentas Kietojo kūno o. m. l. 2007 m.
 Puslaidininkinių-feroelektrinių kristalų virpesių spektrų ir elektroninės struktūros tyrimas, 2007 m.
 Optikos kursas su „MATHEMATICA", 2007 m.
 Mechanikos laboratoriniai darbai nespecialistams 2009 m.

Šaltiniai 

Lietuvos fizikai
Lietuvos pedagogai
Lietuvos išradėjai